ຍານ Cassini ຈະຢຸດ ການປະຕິບັດງານ ຄັ້ງສຸດທ້າຍ ດ້ວຍການບິນດິ່ງ ລົງໃສ່ດາວເສົາ
ບັນດານັກວິທະຍາສາດ ແລະ ນັກວິສະວະກອນ ໄດ້ວາດພາບ ກ່ຽວກັບ ການກັບໄປ ປະຕິບັດພາລະກິດ ຢູ່ທີ່ດາວເສົາ ແລະ ເດືອນຂອງມັນ ໃນອະນາຄົດ.
ຫຼັງຈາກການປະຕິບັດພາລະກິດ ໄດ້ 20 ປີ, ຍານອະວະກາດ Cassini ແມ່ນກຳລັງ ກຽມພ້ອມບິນດິ່ງລົງໃສ່ດາວເສົາ ຫລື Saturn ເປັນຄັ້ງສຸດທ້າຍ ບັນດານັກວິທະຍາ ສາດ ແລະ ນັກວິສະວະກອນ ທັງຫຼາຍທີ່ຫ້ອງວິໄຈແຮງຂັບເຄື່ອນຈະຫຼວດຂອງອົງ ການ NASA ໄດ້ ກ່າວວ່າ ການຕັດສິນໃຈ ທີ່ຈະປິດຊີວິດຂອງຍານອະວະກາດໃນວິທີ ນີ້ ແມ່ນຍ້ອນສິ່ງທີ່ເຂົາເຈົ້າໄດ້ຄົ້ນພົບ ໃນລະຫວ່າງ ການປະຕິບັດພາລະ ກິດ ທີ່ເປັນສ່ວນປະກອບຂອງສິ່ງທີ່ມີຊີວິດ ໃນເດືອນບາງໜ່ວຍ ຂອງ ດາວເສົານັ້ນ ນັກຂ່າວວີໂອ ເອ Elizabeth Lee ມີລາຍງານຈາກ ຫ້ອງວິໄຈແຮງຂັບເຄື່ອນຈະຫຼວດໃກ້ກັບນະຄອນ Los Angeles ໃນອັນດັບຕໍ່ໄປ ພຸດທະສອນ ຈະນຳລາຍລະອຽດມາສະເໜີທ່ານ ການປະຕິບັດພາລະກິດຂອງຍາອະວະກາດ Cassini ຢູ່ທີ່ດາວ ເສົາ ແລະ ການສຶກສາ ກ່ຽວກັບ ລະບົບວົງແຫວນ ແລະເດືອນຂອງດາວດັ່ງກ່າວ ໄດ້ນຳເອົາສິ່ງທີ່ພວກເຮົາບໍ່ ຄາດຄິດ ມາເປີດເຜີຍໃຫ້ຮູ້ ທ່ານນາງ Morgan Cable ຜູ້ຊ່ວຍວິສະວະກອນ ໂຄງການລະບົບວິທະຍາສາດກ່າວ ວ່າ ມະຫາສະໝຸດພວກນີ້ ອາດໝາຍເຖິງສິ່ງທີ່ມີຊີວິດກໍເປັນໄດ້ ການຄົ້ນພົບທີ່ບໍ່ຄາດຄິດ ແມ່ນມີຂຶ້ນ ໃນເຂດຂົ້ວໃຕ້ຂອງເດືອນ Enceladus, ເຊິ່ງເປັນໜຶ່ງໃນວົງແຫວນຂອງ ດາວເສົາ ທ່ານນາງ Molly Bittner ນັກວິສະວະກອນລະບົບປະຕິບັດການຍານອະວະກາດ ໄດ້ ກ່າວວ່າ ເຄື່ອງມືຂອງຍານ Cassini ສາມາດຈັບໄດ້ອາຍແກັສທີ່ອອກມາຈາກອາຍນໍ້າພຸຮ້ອນ ດັ່ງກ່າວນັ້ນ ທ່ານນາງ Morgan Cable ກ່າວວ່າ ຍານ Cassini ຍັງໄດ້ເກັບກຳຂໍ້ມູນຈາກເດືອນທີ່ໃຫຍ່ທີ່ສຸດຂອງດາວເສົາຊື່ວ່າ Titan ອີກດ້ວຍ ເຊິ່ງມີໜອງ ແລະ ທະເລທີ່ເປັນທາດ Methane ແລະ Ethane ທີ່ເປັນຂອງ ແຫຼວແທນທີ່ຈະແມ່ນນໍ້າ ມັນຍັງມີຫຼັກຖານ ກ່ຽວກັບ ມະຫາສະໝຸດຂອງແຫຼວຢູ່ກ້ອງ ພື້ນດິນ ທີ່ອາດຈະມີສານ Ammonia ແລະ ນໍ້າ ບັນດານັກວິທະຍາສາດ ແລະ ວິສະ ວະກອນກ່າວວ່າ ສິ່ງແວດລ້ອມດັ່ງກ່າວ ອາດປະຄອງສິ່ງທີ່ມີຊີວິດໄດ້ ທ່ານ Morgan Cable ກ່າວວ່າ ສຳລັບວິທີທີ່ຈະທຳລາຍຍານ Cassini ນັ້ນ, ເຊິ່ງຕອນນີ້ມັນກຳລັງຈະໝົດເຊື້ອໄຟ ແມ່ນສິ່ງໜຶ່ງທີ່ບັນດານັກວິທະຍາສາດ ແລະ ນັກວິສະວະກອນທັງຫຼາຍກຳລັງພະຍາ ຍາມທີ່ຈະຄົ້ນຄິດ ໃນເມື່ອເຂົາເຈົ້າບໍ່ຢາກໃຫ້ສິ່ງທີ່ມີຊີວິດໃດໆຈາກໂລກທີ່ອາດຕິດ ຢູ່ຍານ Cassini ໄປປົນເປື້ອນຢູ່ເດືອນທີ່ອາດມີສິ່ງທີ່ມີຊີວິດນັ້ນ ທ່ານ Morgan Cable ກ່າວວ່າ ບັນດານັກວິທະຍາສາດ ແລະ ນັກວິສະວະກອນ ໄດ້ວາດພາບ ກ່ຽວກັບ ການກັບໄປປະ ຕິບັດພາລະກິດຢູ່ທີ່ດາວເສົາ ແລະ ເດືອນຂອງມັນໃນອະນາຄົດ ເພື່ອທຳການຄົ້ນຫາ ສິ່ງທີ່ອາດມີຊີິວິດລົງເລິກກວ່າເກົ່າ ທ່ານນາງ Morgan Cable ກ່າວວ່າ ເບິ່ງຄືວ່າ ຈຸດຈົບຂອງຍານ Cassini ຈະເປັນການບິນດິ່ງລົງໄປ ໃນຊັ້ນບັນຍາກາດ ຂອງດາວເສົາ ແລະ ສົ່ງຂໍ້ມູນທີ່ສຳຄັນກັບສູ່ໂລກຈົນເຖິງວິນາທີສຸດທ້າຍ ຂໍ້ມູນຂອງ ມັນຈະຖືກນຳມາສຶກສາ ແລະ ວິເຄາະ ໂດຍບັນດານັກວິທະຍາສາດເປັນເວລາດົນ ນານຫຼັງຈາກຍານ Cassini ໄດ້ສິ້ນສຸດພາລະກິດຂອງມັນ ((NARRATOR))